پارتی سۆسیال دیموکرات بەگەورەترین پارتی سیاسی بوونەوە - Radio Sweden Kurdish - ڕادیۆی سوید - Radyoya Swêdê | Sveriges Radio\nS går om M i en ny mätning. وێنە: TT Grafik: Sveriges Radio\nپارتی سۆسیال دیموکرات بەگەورەترین پارتی سیاسی بوونەوە\nبڵاو کرایه‌وه fredag 1 april 2016 kl 10.34\nلەڕاپرسییەکەی نوێدا پارتی سۆسیال دیموکراتەکانی سوید لەڕووی ڕێژەی پشتگیرییەوە دەبێتەوە بەگەورەتریبن پارتی سیاسی سوید.\nلەڕاپرسییەکی نوێدا کە ئینستیتیوتی راپرسیی نۆڤووس (Novus) لەسەر داوای بەشی هەوڵەکان ڕادیۆی سوید ئێکۆت ئەنجامیداوە ئاشکرابووە کە پارتی سۆسیالد دیموکرات لە نێو پارتە سیاسییەکانی سویددا ئەمڕۆ زۆرترین پشتگیریان لێدەکرێت و گەورەترین پارتی سیاسی ساڵن. جێگەی باسە کە لەڕاپرسییەکەدا هاتووە % ٢٦،١ هاوڵاتیان پشتگیری لە سۆسیال دیموکراتەکان دەکەن. ئەم ڕێژەیەش ئەوە دەگەیەنێت کە ئەو پارتە لایەنگرانی بە کۆی %١،٣ بەراود بەدەرئەنجامی ڕاپرسییەکانی پێشووتر زیادیکردووە. بەڵام جیاوازییەکی زۆر لەنێوان ڕیژەی لایەنگرانی پارتی سۆسیال دیموکرات و مۆدێراتەکاندا نییە.\nلەبەر ئەوە هەر لەم ڕاپرسییەدا ئاشکراو بووە کە پارتی مۆدێراتەکانیش لە % ٢٥،٣ دەنگی هاوڵاتیان بەلایی خۆیاندا ڕاکێشن. جێگەی باسە کە ماوەیەکی زۆرە پارتی سۆسیال دیموکراتەکان ڕێژەی لایەنگرانیان لە ژێژ %٢٥ وە بووە و لەبەرامبەردا پارتی مۆدێراتەکان چەند جارێک وەک گەورەترین پارتی سیاسی لەڕوو ڕاپرسییەکانەوە دەرکەوتووە.\nبەپێی ووتەی پرۆڤیسۆرانی بواری زانستی سیاسی هەڵکشانی دەنگەکانی پارتی سۆسیال دیموکرات بۆ ئەوە دەگەڕێتەوە کە ئەم پارتە ئەو لایەنگرانەی کە پێشووتر دەنگیان بە پارتی دیموکراتەکانی سویددەدا ئێستا دووبارە پشتگیری لە سۆسیال دیموکراتەکان دەکەنەوە. هاوکات پارتی دیموکراتەکانی سوید دەنگەکانیان بەپێی ڕاپرسییەکەی نۆڤوس لە % ٠،٢ کەمی کردووە و ئێستا ڕێژەی لایەنگرانی ئەم پارتە لە %١٨ دەدایەو سێهەمین پارتی گەورەن لەگۆڕەپانی سیاسیدا.\nجێگەی باسە پارتە سیاسییەکانی دیکەی نێو پەرلەمان گۆڕانکارییەکای ئەوتۆ لەڕوانگەی ڕێژەی لایەنگرانەوە ناهاتووە. لەبەرامبەردا هاوپەمانی راستەکانی ئەمڕۆ گەورەترین بەرەی سیاسین و لە % ٤٠،٢ یی هاوڵاتیان پشتگیریان لێدەکەن، هاوکات بەرەی سوور و سەزەکان % ٣٩،٥ پشگیریان لێدەکرێت..\nلەڕاپرسییەکەی نۆڤوسدا ٥٤٨٠ کەس بەشداریان کردووە.


بەربەستەكانی بەردەم پڕۆژە یاسای بودجەی 2018ی عێراق\nتا ئێستەیش ناكۆكیی گەورە لە نێوان پێكهاتە و هێزە سیاسییەكانی عێراق هەیە لەبارەی پڕۆژە یاسای بودجەی 2018دا هەیە، كە ئەویش كار دەكاتە سەر سیاسەتی ئابووری حكوومەتی عێراق لە ماوەی ئەمساڵ و وەك شارەزایان دەڵێن و پێشبینی دەكەن، كە بەهۆی گەورەیی ناكۆكییەكان لەناو پەرلەمان پڕۆژە یاسای بودجە لە ماوەی چەند رۆژی داهاتوو تێپەڕ ناكرێت.\nمانگی رابردوو وەزارەتی دارایی عێراق وەزارەتەكانی تری ئاگەدار كردەوە بە پڕكردنەوەی پێویستییەكانیان بە میكانیزمی خەرجكردنی پێڕەوكراوی یەك لەسەر دوازدەی بودجەی 2017 بەهۆی پەسند نەكردنی بودجەی ئەمساڵەوە. لیژنەی ئابووری پەرلەمانیش رای گەیاند كە هۆكاری پەسند نەكردنی بودجەكە بۆ دواكەوتنی ئەنجوومەنی وەزیرانی عێراق لە رەوانەكردنی پڕۆژەكە بۆ پەرلەمان دەگەڕێتەوە.\nنەجیبە نەجیب ئەندامی لیژنەی ئابووری و وەبەرهێنان لە پەرلەمانی عێراق لەو بارەوە رای گەیاند، ئەو هۆییەی وای كرد، كە ئەنجوومەنی وەزیران دوا بكەوێت لە رەوانەكردنی پڕۆژە یاسای بودجەی ئەمساڵ بۆ پەرلەمان بەرزبوونەوەی نرخی نەوت بوو، كە لە پڕۆژەكە نرخەكەی بە 43 دۆلار بۆ بەرمیلێك خەمڵێنراوە، لەو كاتەی ئێستە نرخی نەوت 58 دۆلارە بۆ بەرمیلێك، ئەویش وای كرد، كە حكوومەتی قەبارەی كورتهێنان بۆ 13 ترلیۆن دینار كەم بكاتەوە، دوای ئەوەی 23 ترلیۆن دینار بوو.\nزیاتر گوتی، هاوكات لە پڕۆژەكەدا سیاسەتی براوە و دۆڕاو لە دیاریكردنی پشكی بودجەی هەرێمی كوردستان پێڕەو كراوە بە دیاریكردنی 12.6% بۆ هەرێم لە بری 17%، چونكە ئەو بڕەی دیاریكراوە بەشی دانی مووچە ناكات بەگشتی، كاتێك هەرێم پێویستی بە 899 ملیار دیناری مانگانە هەیە بۆ دانی مووچە، لەو كاتەی ئەو رێژە 450 ملیار دابین دەكات.\nهەر لەو بارەوە مەیسەم لعێبی عەمیدی كۆلیژی بەڕێوەبردن و ئابووری رای گەیاند، زیانەكانی لە ئەنجامی دواكەوتنی پەسندكردنی بودجەوە دروست دەبێت كاریگەری بۆسەر بڕگەكانی كرێ و مووچەوە دەبێت، چونكە ئەوانە پێكهاتەی سەرەكین لە پڕۆژەكە كە لایەنی وەبەرهێنان تیایدا لاوازە.\nئەو دووپاتی كردەوە، كە هۆكاری سەرەكیی دواكەوتنی پەسندكردنی بودجە بۆ ململانێی نێوان بارستە سیاسییەكان بەهۆی بانگەشەی هەڵبژاردنەوە دەگەڕێتەوە، هەروەها نمایشكردنی هەریەكەیان بۆ دەرخستنی هێزی سیاسی خۆی. ئەگەرچی پاساوی سیاسی پێوەندی بە بنەما ئابوورییەكانەوە نییە.\nبەپێی پڕۆژە یاسای بودجەی 2018 كە كۆتایی پارساڵ حكوومەتی عێراق بۆ پەرلەمانی رەوانە كرد، بڕی بودجەكە بە 108 ترلیۆن دیناری عێراقی دیاری كراوە و بە بڕی كورتهێنانی 13 ترلیۆن دینار و بە كەمكردنەوەی پشكی هەرێمی كوردستان لە 17%وە بۆ 12.67%.\nلای خۆیەوە وەدیع حەنزەڵ سەرۆكی هاوبەندی بانكە تایبەتەكانی عێراق رای گەیاند، كە عێراق لە 2018دا رووبەڕووی سەختیی گەورەی ئابووری دەبێتەوە كە كەمتر نابێت لەوەی لە دوو ساڵی رابردوو رووبەڕووی بووەوە، ئەگەرچی ئێستە بەشێكی تەنگژەی دارایی كە یاخەی عێراقی گرتبوو بەهۆی دابەزینی نرخی نەوت نەماوە لەدوای بەرزبوونەوەی نرخی نەوتی خاو لە دوو مانگی رابردوو بەهۆی هاتنی وەرزی زستان و كەمبوونەوەی ئەمباركراوی دنیا لە نەوت.\nشتێكی دووپاتكراوەیە، كە بەرزبوونەوەی نرخی نەوت لە بازاڕەكانی دنیا دەبێتە مایەی پڕكردنەوەی كورتهێنانی بودجەی 2018ی عێراق و بەتێكڕایەك كە رەنگە بگاتە 12 ملیار دۆلاری ئەمەریكایی، بەڵام بەو هۆیەی كە 90%ی بودجەی عێراق تەنیا پشت بە داهاتی فرۆشتنی نەوت دەبەستێت و كەرتەكانی تر نیوچە پەكخراون، كێشەكان لەبەردەم ئابووری عێراق گەورەن.\nئەو باسی كێشەكانی بەردەم بودجەی 2018 دەكات و دووپاتی دەكاتەوە پێویستە گرنگی بەرۆڵی بانكەكانی تایبەت و گشتی بدرێت كە چاكسازی دارایی بەبێ ئەوان ناكرێت، هەروەها قەرزی ناوخۆیی و دەرەكی عێراق كە یەكێكن لە كێشە گەورەكان بەهۆی زۆریان و ئەو سوودە دێتە سەریان، هەربۆیە سندووقی نێودەوڵەتی دراو بەباشی زانی بەسێ خاڵ پاڵپشتی بودجە بكرێت ئەوانیش كەمكردنەوەی كەڵەكەبوونی قەرزەكان و كەمكردنەوەی خەرجییە ناپێویستەكان و زیادكردنی سەرچاوەی داهاتی جگە لە نەوتی بۆ چارەسەركردنی تەنیا پشتبەستن بە نەوت و قەرزەكانی ناوخۆیی و دەرەكی.\nبۆیە پێویستە لە داهاتوودا قەرزكردن بەپێی توانای عێراق بۆ دانەوەی قەرزەكان و رێژەی سوود و ماوەی دانەوەی بێت، هەروەها ئەو پارەی وەك قەرز وەردەگیرێت بۆ پڕۆژەكانی پەرەپێدان بچێت نەوەك بۆ بەكارخستن و خەرجییە ناپێویستەكانی حكوومەت، هەروەها قەبارەی قەرزەكان 60% لە قەبارەی بەرهەمی ناوەخۆیی زیاتر نەبێت.\nئەگەرچی بودجەی عێراق گەیشتووەتە پەرلەمان، بەڵام چەندان تێبینی لەسەر هەیە، لەوانە سوننە چەندان تێبینیان لەسەر هەیە و كوردیش نۆ تێبینی داوەتە سەرۆكایەتی پەرلەمان و حكوومەتی عێراق، بەدەر لە تێبینییەكانی پەرلەمانتارانی باشووری شیعە، كە ئێستە شیعە گرەو لەسەر تێپەڕاندنی بەزۆرینەی پڕۆژەكە دەكەن بەتایبەتی كە خاوەن زیاتر لە 180 پەرلەمانتارن.


ئێمە دەبێ وەک خەڵک بژین\nڕێبەری باڵای شۆڕش جەختیان کرد: وەک خەڵک بوون بە پڕوپاگەندە نابێت. دەبێ وەک خەڵک بژین و تێکەڵ بە شێوەی ژیانی خەڵک بین و لە گەڵ چین و توێژەکانی خەڵکدا هەڵسوکەوتمان بێت.\nڕێگە نادەین جەهاد و شەهادەت لە بیر بکرێت\nڕێبەری باڵای شۆڕشی ئیسلامی ئێران جەختیان کرد: ڕەوتێک هەوڵ دەدەن کە جەهاد و شەهادەت لەبیر بکرێت و دەبێ بەرەنگاریی ئەم ڕەوتە ببینەوە.\nمانۆری هاوبەشی ئێران، ڕووسیا و چین بەڕێوە دەچێت\nوتەبێژی باڵای هێزی چەکداری وڵات وتی: مانۆری دەریایی سێ قۆڵی ئێران، ڕووسیا و چین لە پێناو تۆکمە و بەرزکردنەوەی ئاسایشی بازرگانی نێودەوڵەتی لە ناوچەدا بەڕێوە دەچێت.\nشەهید بوونی هێزەکان پشت ڕاست نەکراوەتەوە;\nشەڕکەرێکی ئەرتەش داکەوت/لاشەکەی هێشتا نەدۆزراوەتەوە\nپێش نیوەڕۆی ئەمڕۆ شەڕکەری میگ ٢٩ ی هێزی ئاسمانی ئەرتەش لە کاتی جێ بەجێ کردنی ئەرکی خۆی داکەوت.\nکچێکی کورد پلەی یەکەمی کێبڕکێی زەینی جیهانی بەدەست هێنا\nڕۆنیا حسێن زادە خوێندکاری قۆناغی پێنجەمی سەرەتایی قوتابخانەی شەهید بەهەشتی بانە، پلەی یەکەمی نۆزدەیەمین خولی کێبڕکێیە نێودەوڵەتییەکانی حەسێبی زەینی وڵاتی تایلەندی بە دەست هێنا.\nڕێئاکتۆری ئەراک تا ١٤٠٠ مۆدێرن دەکرێت\nسەرۆکی ڕێکخراوی وزەی ئەتۆمی وتی: هیوادارین و هەموو هەوڵی خۆمان دەخەینە گەڕ کە بۆ ساڵی ١٤٠٠ی هەتاوی تاقیکاری ساردی ڕێئاکتۆری ئەراک ئەنجام بدەین.\nئێران ڕێئاکتۆرێکی ناڤۆکی نوێ تەیار دەکات\nخولگەی دووهەمی ڕێئاکتۆری ئاوی قورسی ئەراک بریتی لە گۆڕێنەری پلەی گەرما، هەسێڵی میانی و پۆمپی گواستنەوە، ئەمڕۆ دووشەممە بە ئامادە بوونی سەرۆکی ڕێکخراوی وزەی ناڤۆکی ڕێدەکخرێت.\nژمارەیەک چەک فرۆش لە سەردەشت دەستبەسەر کران\nسەرۆکی گشتی دادگای ئازەربایجانی ڕۆژاوا لە دۆزینەوە و تێکشکانی گرووپی بڵاو کردنەوە و فرۆشی چەک و تەقەمەنی لە سەردەشت هەواڵی دا.\nئەنفۆلەنزا لە ئێران ۱۰۳ کەسی کوشتووە\nسەرۆکی ناوەندی پێوەندییە گشتییەکان و ڕاگەیاندنی وەزارەتی تەندروستی، دوایین دۆخی پەرەسەندنی نەخۆشی ئەنفۆڵەنزا لە ئێرانی شی کردەوە.\nباڵوێزی ئێران لە عێراق ڕایگەیاند:\nئێران مۆڵەتی هاوتوچووی بێ ڤیزا بۆ هاووڵاتیانی عێراق و هەرێمی کوردستانی درێژ دەکاتەوە\nدەوڵەتی کۆماری ئیسلامی ئێران مۆڵەتی سەفەری بێ ڤیزا بۆ ئێرانی بۆ هاووڵاتیانی عێراق و هەرێمی کوردستانی دوومانگ درێژ کردەوە.\nدوو کۆڵبەری کورد بۆ مەعاش چوون و بە ئارەزووکانیانەوە ڕەق هەڵاتن\nوتەبێژی دەوڵەت لە پەیامێکی تویتەریدا وێرای سەرەخۆشی بۆ مەرگی دوو کۆڵبەری کورد، نووسی: ئازاد و فەرهاد خوسرەوی بۆ نان و مەعاش ڕوویان لە شاخەکان کرد و لە گەڵ ئارەزووەکانیان ڕەق هەڵاتن.


یەكێتی و كۆمەڵ رێكەوتنێكی سیاسی ئەنجام دەدەن\nيه‌كێتى و كۆمه‌ڵ\n301 جار بینراوە 3/2/2019 01:39 PM\nهەریەك لە یەكێتی نیشتمانی كوردستان و كۆمەڵی ئیسلامیی كوردستان، رێكەوتنێكی سیاسی واژۆ دەكەن، سەركردەیەكی یەكێتی دەڵێت كۆمەڵ حزبێكی رەسەنە و كۆمەڵیش دەڵێت، پێشوازی پێمان باشە ئەو رێكەوتنە بكرێت.\nعەبدولستار مەجید، سەرۆكی فراكسیۆنی كۆمەڵی ئیسلامی لە پەرلەمانی كوردستان بۆ هه‌فته‌نامه‌ى ژیان وتی" مەكتەبی سیاسی یەكێتی نیشتمانی كوردستان پێشنیاریان كردووە لەگەڵ كۆمەڵی ئیسلامی رێككەوتنێك ئەنجامبدەن و باسی ئەو پرسەش كراوە لە ئاستی باڵادا".\nئاماژەی بەوەشكرد، وەك كۆمەڵی ئیسلامی پێمان باشەو پێشوازی لەو رێككەوتنەو نزیكبوونەوەیە دەكەین لەلایەن یەكێتیەوە.\nعەبدولستار مەجید، لەبارەی هەنگاوەكانی ئەو رێكەوتنە باسی لەوەشكرد، كە لەئێستادا هەنگاوێكی پراكتیكی نەنراوەو هیوام وایە ئەو رێككەوتنە لەنێوان یەكێتی و كۆمەڵدا ئەنجامبدرێت، چونكە چەندە لایەنە سیاسییەكان نزیكببنەوە لەیەكتر لەبەرژەوەندی هاوڵاتیانی هەرێمی كوردستانە.\nلایخۆشیەوە رزگار عەلی، ئەندامی مەكتەبی سیاسی یەكێتی نیشتمانیی كوردستان سەبارەت بەو رێكەوتنە بۆ ژیان ئاماژەی بەوەكرد، لە كۆبوونەوەی فەرمیی خۆماندا، باسی بەهێزكردنی پەیوەندیمان كردووە لەگەڵ كۆمەڵی ئیسلامی كوردستان وەك هێزێكی رەسەن و كارا لە گۆڕەپانی سیاسی هەرێمی كوردستاندا.\nرزگار عەلی ئاماژە بەوەشدەكات، ئێمە لەگەڵ ئەوەین پەیوەندییەكان بەهێزو توندو تۆڵ بێت لەگەڵ كۆمەڵی ئیسلامی ئەوە سیاسەتی بەردەوامی ئێمەیە لەگەڵ كۆمەڵ.


بۆ ماوەی چەندین ساڵە ناوچەی ٥١ بووەتە جێی گومان و چەندین دەنگۆی لەسەر بڵاوبوەتەوە کە شوێنی بونەوەری ئاسمانی بێت، پێشتر حکومەتی ئەمریکا بەردەوام بە هاوڵاتیانی دەوت کە ناوچەکە بونی نییە و هیچ جۆرە بایەخدانێکی نییە بۆ بونەوەری ئاسمانی بەڵام لەم جەند ساڵەی دواییدا هەڵویستی گۆڕا و بەناچاری دانی پێدانا.\nساڵی ٢٠١٧ پێنتاگۆن بە فەرمی دانی بەوەدانا کە ٢٢ ملیۆن دۆلار تەرخانکراوە بۆ پرۆگرامێکی حکومی بۆ کۆکردنەوە و لێکۆڵینەوە لە «هەڕەشەی نائاسایی بۆشایی ئاسمان.» بەپێی ڕاپۆرتێکی واشنتۆن پۆست، پرۆگرامی لێکۆڵینەوە لە هەڕەشەی فرۆکەی پیشکەوتوو نمونەیەکی دەگمەنی لێکۆڵینەوەی بەردەوامی حکومەت بووە لە دیاردەی بونەوەری ئاسمانی کە جێی سەرنجی چەندین پرس و پشکنین بووە لە ساڵانی ١٩٥٠ و ١٩٦٠کاندا.\nناوچەی ٥١ ناوچەیەکی بەرفراوانی بیابانییە و کەوتوەتە نیوان دوو بەرزاییەوە، کە وای لێدەکات شوێنێکی داخراو بێت، لە دەرەوەی شاری لاس ڤێگاسی سەر بە ویلایەتی نیڤادا. ناوچەکە دەکەوێتە ناوچەی تاقیکردنەوە و ڕاهێنانی نیڤادا کە ڕووبەرەکەی ١٢،٠٠٠ کم چوارگۆشەیە. ناوچەکە شوێنی هێزی ئاسمانی ئەمریکایە و چەندین تاقیکردنەوەی چەکی پێشکەوتووی تێدا ئەنجامدراوە بەدرێژایی ساڵانی رابردوو. لەگەڵ ئەمانەدا چەندین دەنگۆ هەیە کە باس لەوە دەکەن ناوچەکە شوێنی بونەوەری ئاسمانی و تاقیکردنەوە بێت لە تەکنەلۆجیای پێشکەوتوو. ناوچەکە لەژێر ڕێوشوێنیکی ئەمنی توندا پارێزراوە و هیچ کەسێک بۆی نییە بچێتە ناوەوە.\nئانی جەیکبسن نوسەری کتێبی (ناوچەی ٥١: مێژوویەکی بێ چاودێر) دەربارەی ناوچەکە دەڵێت: «ناوچەی ٥١ لەکاتی جەنگی ساردا تاکە دامەزراوەی گرنگ بوو کە دروستکرا بۆ پەرەپێدانی خێراکردنی زانست، خێراتر لە یەکێتی سۆڤییەت.»\nجەیکبسن تەنها سەری لە شتێک سوورماوە ئەویش ئەوەیە تەنانەت لەسەردەمی گووگڵ و ویکیلیکسدا، ئەو «هیچ زانیاریەکی دزەپێکراوی نەبینیوە یاخود دەست نەکەوتووە دەربارەی ناوچەی ٥١ وەک ئەوەی کە ناوچەکە لە دۆخێکی داخراو و شاراوەدا بێت.»\nبەپێی وتەی جەیکبسن ناوچەی ٥١ ژیرزەمینی تێدایە بۆ دوورخستنەوەی چاودێریکردنی ئاژانسە هەواڵگرییەکان و تەنانەت لە سەردەمی مانگی دەستکردا ناوچەکە بە نهێنی ماوەتەوە. دەوترێت ناوچەکە ژێرزەمینی گەورەی تێدایە بەقوڵایی چەند کیلۆمەترێک و چەندین تاقیگەی تێدایە بۆ لێکۆڵینەوە لە چەندین بابەتی جیاجیا.\nساڵی ١٩٥٥ سەرۆکی ئەوکاتی ئەمریکا، دوایت ئایزنهاوەر، پارچە زەویەکی فەرامۆشکراوی خستە سەر ناوچەی تاقیکردنەوەی نیڤادا کە دواتر بە ناوچەی ٥١ ناسرا بەهۆی ناونانی لە نەخشەدا بە ٥١ لەپاڵ چەندین ناوچەی تردا کە ژمارەی تریان بۆ داندرا. ناوچەکە چەندین ناوی تری هەیە لەوانە گروم لەیک، هۆمی ئێرپۆرت، دریملاند، پارادایس رانچ. بەپێی بەڵگەنامەیەکی سی ئای ئەی ئەم شوێنە بەکاردەهێنرێت بۆ تاقیکردنەوەی کەولوپەلی سەربازی پێشکەوتوو وەکو فرۆکەی بەرزەفڕی هەواڵگری یو-٢.\nبەپێی ئاژانسی ڕۆیتەرز لە ناوچەکەدا جۆرەها فڕۆکەی پێشکەوتوو بەنهێنی تاقیکراونەتەوە وەکو فرۆکەی ئەی-١٢ کە فرۆکەیەکی سیخوڕییە و خێراییەکی زیاترە لە خێرایی دەنگ و هەروەها فرۆکەی جەنگی ئێف-١١٧.\nبەڵام ناوچەی ٥١ بەخێرایی لەم چەند ساڵەی دواییدا بەناوبانگ بوو بەهۆی دەنگۆکانی لەسەر ژیانی بونەوەری ئاسمانی و تەکنەلۆجیای نهێنی پێشکەوتوو. دانپێدانانی حکومەت بە ڕاستییەکەدا کە پێشتر نکۆڵی لێدەکرد ئەوە دەردەخات کە ڕەنگە دەنگۆکان سەبارەت بەم ناوچە نهێنییە نزیک بن لە ڕاستییەوە.\nخانەنشینێک کە لە ناوچەی ٥١ کاری کردووە بەناوی سۆرنتۆن بارنس دەربارەی کارەکانی لە ناوچەکە دەلێت، «هەموو شتێک بە ڕێکخراوەیی بوو، تەنها چەند کارمەندێکی کەم بۆیان هەبوو بە هەمیشەیی لەوێ بمێننەوە، ئەوانی تر هەموو ڕۆژێک بە فرۆکە دەگوازرانەوە بۆ لاس ڤێگاس.»\nبارنس دەشڵێت، «زۆرکات لەدووری خێزانەکانمان بووین لە دووشەممەوە بۆ پێنجشەممە و نەماندەتوانی هیچیان پێ بڵێین و چی دەکەین و کارمان چییە. تەنانەت ئێستاش کە خانەنشینین پرسیار لەیەکتر ناکەین دەربارەی کارەکانمان جگە لەوەی ئەگەر بزانین ئەو کارە لەلایەن حکومەتەوە ئاشکرا کراوە.»\nڕەنگە گەورەترین دەنگۆ کە زۆرترین ناوبانگی دەرکرد ئەوە بێت کە ناوچەی ٥١ شوێنێکە حکومەت بونەوەری ئاسمانی تێدا داناوە لەگەڵ ئەو دەفرە فڕیوەی کە کەوتە خوارەوە بۆ سەر زەوی و لەلایەن جوتیارێک بەناوی ویلیام برازیل دۆزرایەوە. برازیل تووڵی پۆڵاین و پارچەی پلاستیکی و سکرابی سیلڤەری دۆزییەوە لە شارۆچکەی رۆزویڵی سەر بە ویلایەتی نیو مەکسیکۆ لەساڵی ١٩٤٧. دواتر پۆلیسی ئاگادارکردەوە و پاشان سوپا هاتە شوێنی ڕووداوەکە و هەموو پاشماوەکانی فڕۆکەکەی برد. نهێنییەکە بڵاوبویەوە بووە جێی سەرنجی خەڵکی ئەمریکا.\nبەپێی دەنگۆکە، دواتر حکومەتی ئەمریکی لێکۆڵینەوەی وردی لە بونەوەرەکان کردوە و تەکنەلۆجیای فرۆکەکەیانی بەکارهێناوە بۆ دروستکردنی فرۆکەی پێشکەوتووی بۆشایی ئاسمان بڕ و بەرهەمهێنانی چەکی بەهێز.\nجگە لەمەش دەوترێت زاناکانی ناوچەی ٥١ تەکنەلۆجیای پێشکەوتوو بەکاردەهێنن بۆ کۆنترۆڵکردن و دەستکاریکردنی کەشوهەوا، پەرەپێدانی گەشتکردن بە کاتدا و پەرەپێدان و دروستکردنی چەکی زۆر پیشکەوتوو وەکو بۆمبی هایدرۆجینی.\nبۆ ماوەی چەند ساڵێک خەڵکی نزیک ناوچەکە هەواڵی ئەوەیان دەدا کە ڕووناکی سەیریان بینیوە لە بیابانەکەدا کە دەوترێت فرۆکەی بونەوەری ئاسمانی بووە هاتوەتە خوارەوە یاخود لە دامەزراوەکەدا تاقیکراونەتەوە.\nتەنانەت دەوترێت کە یەکەم گەشتی ئاسمانی لەساڵی ١٩٦٩ ڕاست نییە و هەموو ئەو وێنانە هی ناوچەی ٥١ن کە نەیل ئارمسترۆنگ، کەشتیوانی کەشتییە ئاسمانییەکەی ناسا لەسەر مانگ ئاڵای ئەمریکا دەچەقێنێت. هەرچەندە ئەمە دوورە لە ڕاستییەوە بەڵام زۆربەی خەڵک بروایان پێیەتی.\nساڵی ١٩٩٥ کەسێک بەناوی رەی ستانتیلی ڤیدۆیەکی بڵاوکردەوە کە توێکاری لاشەی بونەوەرێکی ئاسمانی پیشان دەدا دوای ڕووداوەکەی شارۆچکەی رۆزویڵ، هەرچەندە دوای چەند ساڵێک دانی بەوەدانا کە ڤیدۆیەکەی ساختە بووە.\nئەو دەنگۆیانەی کە تایبەتن بە بونەوری ئاسمانییەوە هەندێکیان ڕوونکردنەوەیان بۆ دراوە لەلایەن حکومەتەوە هەندێکی تریش بەدرۆخراونەتەوە.\nبەپێی بەیاننامەی هێزی ئاسمانی ئەمریکا، ئەو پاشماوەیەی برازیل دۆزییەوە لە کێلگەکەیدا لە ڕۆزویڵ بەشێک بوو لە ئۆپەراسیۆنی نهێنی حکومەت. لە ڕاپۆرتێکی ٢٣١ لاپەڕەیدا و دوای ٥٠ ساڵ لە روودانی رووداوەکە، هێزی ئاسمانی ڕایگەیاند کە باڵۆنی بەرز فری بەکارهێناوە بۆ ئاشکراکردنی تاقیکردنەوەی چەکی ئەتۆمی یەکێتی سۆڤیەت. هەندێک کاربەدەستانی تر دەڵێن پاشماوەکە هی فرۆکەیەکی بۆمبهاوێژی ئەتۆمی بووە کە لە ڕۆزویڵ تێکشکاوە. دوای هەموو شتێک، رۆزویڵ شوێنی یەکەی ٥٠٩ی هێزی ئەمریکی بوو کە ئەو هێزە بەرپرس بوون لە بۆمبارانکردنی هێرۆشیما و ناگازاکی لەساڵی ١٩٤٥.\nیەکێک لەو کەسانەی کە شایەتحاڵی رووداوەکەی ڕۆزویڵ بووە لەسڵی ١٩٩٥ بۆ واشنتۆن پۆست دەدوێت: «ئێمە بروامان وایە شتێکی گەورە ڕوویدا لە ڕۆزویڵ، نازانین ئاخۆ فڕۆکەیەک بوبێت کە چەکی ئەتۆمی هەڵگرتبێت یاخود شتی تاقیکاری تر بێت بەڵام هەموو ئەوەی بینیومانە تا ئیستا ئاماژە بەوە دەکات کە هێزی ئاسمانی هەوڵ دەدات ڕووداوەکە بە ئاراستەیەکی تردا ببات.»\nکریس مێلۆن،جێگرێکی پێشووی وەزارەتی بەرگری بۆ هەواڵگری کە پێشتر کاری بۆ پرۆگرامی لێکۆڵینەوە لە هەڕەشەی فرۆکەی پیشکەوتوو کردووە، ڕایگەیاندووە کە لێکۆڵەرەکانی پرۆگرامەکە چاوپێکەوتنیان لەگەڵ فرۆکەوانانی ناوچەی ٥١ سازداوە کە وتویانە شتی سەیر و سەمەرەیان بینیوە لە ئاسماندا.\nمیلۆن باسی ڤیدیۆیەک دەکات کە ڕووبەڕووبونەوەی فرۆکەیەکی ئێف-١٨ و تەنێکی نەناسراوی سەیرە و دەڵێت: «سپییەو شێوەیەکی لاکێشەی درێژکۆلەی هەیە و نزیکەی ٤٠ پێ بەرزە و ١٢ پێ ئەستوورە... فرۆکەوانەکان سەریان دەسوڕمێت کاتێک تەنەکە لەپڕێکدا ڕێڕەوی خۆی دەگۆڕێت و بەرەو فرۆکەکە دەچێت. لە زنجیرەیەک مانۆری وریایانەدا کە دژی یاساکانی فیزیایە، تەنەکە دەچێتە پشت فرۆکە ئیف-١٨کە و فرۆکەوانەکان ڕووبەڕووی تەکنەلۆجیایەک دەبنەوە کە پێشتر نەیانبینیوە.»\nلەکۆتایدا پڕۆگرامی لێکۆڵینەوە لە هەڕەشەی فرۆکەی پێشکەوتوو راپۆرتێکی بەرهەمهێنا بە قەبارەی ٤٨٠ لاپەڕە تێیدا باسی بینینی بونەوەری ئاسامنی دەکات چەند جارێک لە ئەمریکا و دەرەوی ئەمریکا.\nهەرچەندە بەپێی وتەی بیڵ سویتمان، سەرنوسەری گۆڤاری ئەڤیەشن ویک ئەمانە هەموو دەنگۆی ساختە و دروستکراون بۆ شاردنەوەی نهێنی راستەقینەی ناوچەی ٥١. سویتمان دەڵێت: «بەدڵنیاییەوە کەمپینی بڵاوکردنەوەی زانیاریی نادروست بە ئەنقەست بوونی هەبوو دەربارەی بوونی بونەوەری ئاسمانی بۆ دروستکردنی هەڵا لە ساڵانی ١٩٥٠کان و ١٩٦٠کان بۆ ئەوەی فڕۆکە نهێنیەکان هەواڵیان بڵاو نەبێتەوە و بەنهێنی بمێننەوە پاشان لەساڵانی ١٩٧٠کان و ١٩٨٠کان هەمان شت کرایەوە و ناوچەی ٥١ پەیوەستکرا بە بونەوەری ئاسمانی لەڕێگەی بەڵگەی ساختە و شایەتحاڵ کە گوایە تەن یان جەستە بینراوە.»\nلەم چەند ڕۆژەی ڕابردوودا هەڵمەتێک دروست بووە لە تۆڕی کۆمەڵایەتی فەیسبووک بۆ هەڵکوتانە سەر ناوچەی ٥١ بۆ دۆزینەوە و هەڵدانەوەی راستییەکان کە تا ئیستا دوو ملیۆن کەس ئارەزوی خۆیان دەربڕیوە بۆ چوونیان بۆ بۆنەکە.\nلەدوای ئەم هەڵمەتەوە حکومەتی ئەمریکا وەڵامی ئەم هەڵکوتانەی داوەتەوە و وتەبێژێکی حکومەت دەڵێت: «ناوچەی ٥١ ناوچەیەکی کراوەی هێزی ئاسمانییە بۆ ڕاهێنان و ئێمە بە هەموو ئەوانە رادەگەیەنین هەوڵی ئەو کارە نەدەن و نزیکی ناوچەکە نەکەونەوە کە تێیدا ڕاهێنان بە هێزەکانمان دەکەین، هێزی ئاسمانی ئەمریکی هەمیشە لە ئامادەباشیدایە بۆ پارێزگاریکردن لە ئەمریکا و بەرژەوەندییەکانی.


مه‌کۆی سروشتی بنار / هه نديك ستايلى زور جوانى خانمان\nباركردن ده‌نگ بده سروشتی بنار ڕێنمایی بنکه‌ی 2 تۆ له ژووره‌وه نیت.\nسه‌ره‌تا » وێنه‌ی هه‌مه‌ڕه‌نگ » هه نديك ستايلى زور جوانى خانمان\nده‌نگ بده به‌م بابه‌ته: 0\n#1 2011-08-15 20:58:59\nڕێكه‌وتی به ئه‌ندامبوون: 2011-08-15\nهه نديك ستايلى زور جوانى خانمان\nگۆڕینی فرمیسکی خه‌لکی بۆ شادی باشترن باخته‌وه‌رییه.\n#2 2011-08-15 21:15:21\nشوێن: سروشتی بنار\nڕێكه‌وتی به ئه‌ندامبوون: 2011-06-05\nRe: هه نديك ستايلى زور جوانى خانمان\nده‌ست خۆش محمد گیان ستایله‌کان جوانن ئافره‌ته‌کانیش جوانن [email protected][email protected]Farhad Palani facebookfarhad-palany.org Skypeلێره ڕاسته‌وخۆ فۆتۆشۆپ به‌کاربێنه تۆئه‌ندامی نوێی ئێره دابگره‌خۆشه‌ویسته‌کانم بمبورن له‌به‌ر خوێندن ئه‌وکاته‌م نیه له‌گه‌ڵتان به‌رده‌وام بمهه‌ر ئه‌ندامێک کاری به‌من بو تکایه په‌یامی تایبه‌تیم بۆبنێریت چاوتان ماچه‌که‌م \n#3 2011-08-15 21:18:48\nزور سباس يةكةميان بوتو\n#4 2011-08-15 21:20:57\nmhammad نووسی:زور سباس يةكةميان بوتوکاکه یه‌که‌میانم ناوێت ئه‌گه‌ر سێهه‌مم بده‌یتێ زۆر مه‌منونت ده‌بینیه‌که‌م ناشرینه ئه‌ڵێی شه‌وی بێ کاره‌بایه [email protected][email protected]Farhad Palani facebookfarhad-palany.org Skypeلێره ڕاسته‌وخۆ فۆتۆشۆپ به‌کاربێنه تۆئه‌ندامی نوێی ئێره دابگره‌خۆشه‌ویسته‌کانم بمبورن له‌به‌ر خوێندن ئه‌وکاته‌م نیه له‌گه‌ڵتان به‌رده‌وام بمهه‌ر ئه‌ندامێک کاری به‌من بو تکایه په‌یامی تایبه‌تیم بۆبنێریت چاوتان ماچه‌که‌م \n#5 2011-08-15 21:33:23\nسى يةم زور زوريش ناشرينة نةك كةمئةمة جوانةبيروزة\n#6 2011-08-15 21:37:10\nکاکه قبوڵمانه بێنه سه‌نه‌ویه‌که‌ی بکه سه‌رمانده‌ست خۆش گیان [email protected][email protected]Farhad Palani facebookfarhad-palany.org Skypeلێره ڕاسته‌وخۆ فۆتۆشۆپ به‌کاربێنه تۆئه‌ندامی نوێی ئێره دابگره‌خۆشه‌ویسته‌کانم بمبورن له‌به‌ر خوێندن ئه‌وکاته‌م نیه له‌گه‌ڵتان به‌رده‌وام بمهه‌ر ئه‌ندامێک کاری به‌من بو تکایه په‌یامی تایبه‌تیم بۆبنێریت چاوتان ماچه‌که‌م \n#7 2011-08-15 21:42:00\nشايةنى نيية كيانى من\n#8 2011-08-16 21:52:29\nده‌ستت خۆش بێت رۆحی من زۆرر جوان بونن دلی من\n#9 2011-08-16 21:53:43\nزور سباس كولةكةم\nیـاساکان و ئـاگاداریه‌كانی یانه\nبه‌کارهێنانی مه‌کۆی سروشتی بنار\nگفتوگۆو پرسیارو وه‌ڵام\nهۆنراوه‌کانی هێلین خان\nهـــۆنراوەکانی سارا شــــیروانی\nهۆنراوه‌کانی فه‌رهاد پاڵانی\nهۆنراوه‌ی ئه‌ندامانی مه‌کۆی سروشتی بنار\nچــــیرۆک و ڕۆمان\nڤـــــیدۆ و گۆرانی\nمێژوو و ژیانی ناوداران\nپه‌ندی پێشینان و مه‌ته‌ڵ\nنوکتــــه‌و قســــه‌ی خۆش\nمۆبایل و سه‌ته‌لايت\nسکریپت : PunBB 1.2.15وه‌رگێڕاوه له‌لایه‌ن :\nده‌ستکاری کراوه له‌لایه‌ن : srushti-bnar


وه‌زاره‌تى گواستنه‌وه و گه‌یاندن و فڕۆكه‌خانه‌ى نێوده‌وڵه‌تیی هه‌ولێر ڕوونكردنه‌وه‌یه‌ك بڵاو ده‌كه‌نه‌وه\nكوردستان 22/10/2021 - 14:55 Basnews\nوه‌زاره‌تى گواستنه‌وه و گه‌یاندنى حكوومه‌تى هه‌رێمى كوردستان و به‌ڕێوه‌به‌رایه‌تیی گشتیی فڕۆكه‌خانه‌ى نێوده‌وڵه‌تیی هه‌ولێر ، له ڕوونكردنه‌وه‌یه‌كدا ئاماژه به‌وه ده‌ده‌ن، یه‌كێك له ئۆتۆمبێله‌كانى وه‌زاره‌تى گواستنه‌وه و گه‌یاندن له‌لایه‌ن شۆفێرێكه‌وه بۆ كارى تایبه‌ت به‌كار هێنراوه و ڕێكارى یاسایی له به‌رامبه‌ردا ده‌گیرێته به‌ر.\nئه‌مڕۆ هه‌ینى 22/10/2021، وه‌زاره‌تى گواستنه‌وه و گه‌یاندن و به‌ڕێوه‌به‌رایه‌تیی گشتیی فڕۆكه‌خانه‌ى نێوده‌وڵه‌تیی هه‌ولێر ڕوونكردنه‌وه‌یه‌كى هاوبه‌شیان بڵاو كرده‌وه، تێیدا هاتووه: "هاووڵاتییان ئاگادار ده‌كه‌ینه‌وه، یه‌كێك له ئۆتۆمبێله‌كانمان كه تابلۆى وه‌زاره‌تى گواستنه‌وه و گه‌یاندنى له‌سه‌ره، به هه‌ڵسوكه‌وتێكى كه‌سى و به‌بێ ئاگاداریی ئیداره‌ى فڕۆكه‌خانه، له‌لایه‌ن یه‌كێك له شۆفێران له‌پێناو ئه‌نجامدانى كارى تایبه‌تى و به‌ده‌ر له یاسا و ڕێنوێنى، به‌كار هێنراوه".\nئه‌وه‌ش خراوه‌ته ڕوو، وه‌زاره‌تى گواستنه‌وه و گه‌یاندن و به‌ڕێوه‌به‌رایه‌تیی گشتیی فڕۆكه‌خانه، به‌پێى یاسا به‌دواداچوون و لێكۆڵینه‌وه له‌م بابه‌ته ده‌كه‌ن، هه‌روه‌ها "ڕێكاره یاساییه‌كان به‌رامبه‌ر ئه‌م هه‌ڵسوكه‌وته نه‌شیاوه و له یاساده‌رچوونه‌ى فه‌رمانبه‌رى سه‌رپێچیكار ده‌گرنه به‌ر".\nشه‌وى ڕابردوو له تۆڕه كۆمه‌ڵایه‌تییه‌كاندا ڤیدیۆیه‌ك به شێوه‌یه‌كى به‌رفراوان بڵاو كرایه‌وه، وه‌ك له ڤیدیۆكه‌دا ده‌رده‌كه‌وێت، ئۆتۆمبێلێك له تابلۆى وه‌زاره‌تى گواستنه‌وه و گه‌یاندنى له‌سه‌ره، كه‌سێكى به‌ناوبانگى نێو تۆڕه كۆمه‌ڵایه‌تییه‌كان به ناوى (حه‌مه جه‌رگه) له شوێنى گه‌ڕانه‌وه‌ى فڕۆكه‌خانه‌وه گواستبووه‌وه شوێنى پێشوازیی فڕۆكه‌خانه.


له‌لایه‌ن: - مونا ڕزگار - به‌روار: 2022-01-05-21:27:00 - کۆدی بابەت: 7507\nهەموو ئافرەتێک کاتێک دەبێتە دایک سەرەکیترین کاری ژیانی دەبێتە پەروەردەکردنی منداڵەکەی و هەموو هەوڵێک دەدات کە بە باشترین شێوە پەروەردەی بکات، خەسووش بە هەمان شێوە نەوەکەیی زۆر بۆ گرنگە و زۆرجار دەست وەردەداتە شێوازی پەروەردەکردنی منداڵەکە، بۆیە گرنگ نییە پەیوەندی نێوان بووک و خەسوو پێشتر چۆن بووە بە هاتنی منداڵێک دەگۆڕدرێت دەکرێت چاکتر یاخود خراپتر ببێت.\nزۆرجار کێشە لە نێوان بووک و خەسوودا دروست دەبێت لەسەر پەروەردەکردن و گەورەکردنی منداڵ و ناخۆشی لێ دەکەوێتەوە، بەڵام گرنگە بزانیت چۆن ڕوبەڕووی دەستتێوەردانی خەسووت دەبیتەوە، بەم ڕێگایانەی خوارەوە:\nدرک بەوە بکە کە نیازی باشە\nکێشەکان کاتێک دەست پێ دەکەن کە کەسێک وابزانێت ڕاستی تەنها لەلای ئەوە، بیرکردنەوە لە تەندروستی و پەروەردەی منداڵ لە مێشکی دایک و خەسووەکەدا جیاوازە و هەریەکەیان و جۆرێکیان پێ باشترە، بەڵام لە ئەنجامدا ئامانجی هەردوولا باشترین پەروەردەیە بۆ منداڵەکە و نایانەوێت منداڵەکەیان هیچ زیانێکی پێ بگات، بۆیە گرنگە لەوە تێبگەیت کە نیازی خەسووت باشە و ئامانجی پەروەردەی منداڵەکەتە بەڵام بە شێوازی بیرکردنەوەی خۆی.\nلەگەڵ خەسووت بڕۆنە لای پزیشکی پسپۆڕی منداڵ\nپێکەوە لەگەڵ خەسووت منداڵەکەت ببەن بۆ لای پزیشکی پسپۆڕ تاکوو ڕێنوێنتان پێ بدات لەسەر تەندروستی و بەخێوکردنی منداڵەکە و بەمشێوەیەش خەسووت زیاتر ئاگادار دەبێت و لە ئەنجامیشدا کەم کەس دەیەوێت کە دژی بڕیاری پزیشک بوەستێتەوە.\nنا بڵێ بە جەنگی سارد\nکاتێک ناخۆشی و شەڕ دەکەوێتە نێوان تۆ و خەسووت، بە ڕقکردن و بێدەنگی و قسە نەکردن لەگەڵ یەکدا کۆتایی بە شەڕەکە مەهێنن، بەڵکوو قسەی لەسەر بکەن بە شێوەیەکی هێمنانە و لە یەکتری تێبگەن و ئەگەر لە کاتی توڕەییتدا هەڵەیەکت کردووە و قسەیەکت داوە لە دڵی داوای لێبووردنی لێ بکە.\nمەڵێ ئەمە تەنها منداڵی منە\nمافی خۆتە نیگەران بیت لە بەخێوکردن و پەروەردەی منداڵەکەتدا بەڵام هەرگیز مەڵێ کە ئەمە تەنها منداڵی منە و مافی ئێوە نییە کە دەست وەربدەنە پەروەردەکردنی بەتایبەت هەرگیز نابێت ئەم ڕستانە بە خەسووت بڵێیت، چونکە خەسووشت بە ئەندازەی تۆ بە منداڵی خۆی دەزانێت و خۆشی دەوێت، بۆیە ئاساییە ئەگەر زۆرجار بییەوێت ئەو بیشوات یاخود بیخەوێنێت و ڕۆژانە کەمێک لە لای ئەو بێت.\nگرنگی پارچە سەهۆڵ\nکاتێک لەسەر منداڵەکەت خەریکە تووڕە دەبیت و کێشە دەکەوێتە نێوان تۆ و خەسووتەوە، پارچە سەهۆڵ بەکاربهێنە بۆ کۆنتڕۆڵکردنی توڕەییت و لەسەر سەرت دایبنێ و شلەمەنی و سەهۆڵاو بخۆرەوە تاکوو خۆت کۆنتڕۆڵ بکەیت.\nبابه‌ته په‌یوه‌ندیداره‌كان به : مامەڵەکردن لە کاتی دەستتێوەردانی خەسووت لە پەروەردەکردنی منداڵەکەتدا


🏰 بالەکیان شوێنەکان\n📅 کاتی تۆمارکردن Jul 7 2019 3:43PM\n👁 ئەم بابەتە 567 جار بینراوە\nگەڕەکێکە لە شارەدێی دیانا سەر بە شارۆچکەی سۆران ی [ زۆرتر... 👁] ✖ ✖ ✖ 0 11 ✔ 76% ✍ ج.ع.ئـ. 7-7-2019 15:43:34\n🏰 برادۆست شوێنەکان\n👁 ئەم بابەتە 625 جار بینراوە\nگەڕەکێکە لە شارەدێی دیانا سەر بە شارۆچکەی سۆران ی [ زۆرتر... 👁] ✖ ✖ ✖ 0 11 ✔ 76% ✍ ج.ع.ئـ. 7-7-2019 15:43:30\n🏰 چەم شوێنەکان\n👁 ئەم بابەتە 489 جار بینراوە\nگەڕەکێکە لە شارەدێی دیانا سەر بە شارۆچکەی سۆران ی [ زۆرتر... 👁] ✖ ✖ ✖ 0 11 ✔ 76% ✍ ج.ع.ئـ. 7-7-2019 15:43:35\n🏰 دیانا شوێنەکان\n📅 کاتی تۆمارکردن Aug 5 2010 12:31PM\n👁 ئەم بابەتە 6,887 جار بینراوە\nشارەدێی دیانا، سەر بە شارۆچکەی سۆرانە له ( 22) گو [ زۆرتر... 👁] ✖ ✖ 0 0 ✔ 88% ✍ هـ.ب. 5-8-2010 12:31:46\n🏰 سەرچەن شوێنەکان\n👁 ئەم بابەتە 499 جار بینراوە\n🏰 سەروچاوە شوێنەکان\n📅 کاتی تۆمارکردن Jul 7 2019 3:38PM\n👁 ئەم بابەتە 531 جار بینراوە\nگەڕەکێکە لە شارەدێی دیانا سەر بە شارۆچکەی سۆران ی [ زۆرتر... 👁] ✖ ✖ ✖ 0 11 ✔ 76% ✍ ج.ع.ئـ. 7-7-2019 15:38:13\n🏰 شارەوانیی مەجیداوا شوێنەکان\n👁 ئەم بابەتە 497 جار بینراوە\n🏰 شەهیدانی دێلیزیان شوێنەکان\n👁 ئەم بابەتە 492 جار بینراوە\n🏰 کۆمەڵگای بەرخودان شوێنەکان\n👁 ئەم بابەتە 505 جار بینراوە\nگەڕەکێکە لە شارەدێی دیانا سەر بە شارۆچکەی سۆران ی [ زۆرتر... 👁] ✖ ✖ ✖ 0 11 ✔ 76% ✍ ج.ع.ئـ. 7-7-2019 15:43:28\n🏰 کۆمەڵگای زۆزک شوێنەکان\n👁 ئەم بابەتە 484 جار بینراوە


ڕزگار عەلی: یەكێتی و پارتی پێشنیاری یەك لیستیان بۆ حزبەكان كردووە – تۆڕی میدیایی خەڵک\n2019/10/02 - 7:50 PM\nئەندامێكی مەكتەبی سیاسی یەكێتیی نیشتمانیی كوردستان ڕایدەگەیەنێت، تا ئێستا نزیكەی 16 لایەنی سیاسی بڕیاریان داوە بەشداری هاوپەیمانی كوردستانی لە هەڵبژاردنی ئەنجوومەنی پارێزگاكانی عیراقدا بكەن.\nڕزگار عەلی حەمەجان، ئەندامی مەكتەبی سیاسی یەكێتی و بەرپرسی دەزگای هەڵبژاردن بە (دەنگی ئەمریكا)ی ڕاگەیاندووە، لایەن سیاسیەكان لە ماوەی دوو ساڵی ڕابردوودا دووچاری پەرتەوازەیی بوون، ئەمەش كاریگەری خراپی كردە سەر دانیشتووانی ئەو ناوچە ناكۆكی لەسەرانە لە هەر چوار پارێزگای كەركوك و سەڵاحەدین و دیالە و هەروەها موسڵ.\nڕاشیگەیاندووە، حزبە كوردستانیـیەكان بەیەك لیست بەشداری لە هەڵبژاردنەكانی ئەنجوومەنی پاریزگاكان دەكەن، لەو پارێزگایانەی بە ناوچە ناكۆكی لەسەرەكان ناسراون و تا ئێستا نزیكەی 16 لایەنی سیاسی بڕیاریان داوە لەو لیستەدا بن، كە بەشداری لایەنە كوردیـیەكان بەیەك لیست بەهۆی هەستكردن بە بەرپرسیارێتیەوە بووە.\nئاماژەی بۆ ئەوەشكردووە، ئەم دەستپێشخەریە بۆ بەشداری هاوپەیمانی كوردستانی لە هەڵبژاردنی ئەنجوومەنی پارێزگاكان بەیەك لیستی هاوبەش، لەلایەن یەكێتی نیشتمانی كوردستان و پارتی دیموكراتی كوردستان بووە.\nپارتی و یەكێتیلیستی هاوپەیمانی كوردستانیهەڵبژاردنی ئەنجوومەنی پارێزگاكان\nخۆپشاندەران بەرەو ناوچەی سەوز دەچن


راگه‌یاندنه‌كان باس له‌وه‌ده‌كه‌ن كه چوار په‌یوه‌ندیی ته‌له‌فۆنی، محه‌مه‌د مورسی سه‌رۆكی له‌سه‌ركار لابراوی میسر له‌گه‌ڵ ئه‌یمه‌ن زه‌واهری، سه‌رۆكی رێكخراوی قاعیده ئه‌و كه‌یسه‌یه دادگای میسر مورسی پێ تۆمه‌تبار ده‌كات به‌خیانه‌تی نیشتمانی، گه‌ر په‌یوه‌ندیه‌كانی ساغ ببنه‌وه ئه‌وا مورسی له‌سێداره ده‌درێت.\nرۆژنامه‌ی دیار چاپی لوبنان بڵاویكرده‌وه، له‌و په‌یوه‌ندیه ته‌له‌فۆنیانه‌ی مورسی له‌گه‌ڵ زه‌واهری كردوونی، رێكه‌وتوون له‌سه‌ر ئه‌وه‌ی كه،" قاعیده پشتیوانیی ده‌سه‌ڵاتی ئیخوان بكات له‌میسر له‌به‌رامبه‌ر جێبه‌جێ كردنی یاسا له‌سه‌ر شێوازی تاڵیبان"، ئه‌وه‌شی باس كرد كه،" هه‌ردوولا رێكه‌وتوون له‌سه‌ر ئه‌وه‌ی كه شانه‌ی جیهادی له‌ناوخۆی میسر پێكبێنن ، بۆ پاراستنی رژێمی ئیخوان و پێكهێنانی سوپایه‌ك به‌ناوی ( سوپای ئازاد)، جێی سوپای میسر بگرێته‌وه".\nبه‌پێی رۆژنامه‌كه، گه‌ر ساغبێته‌وه مورسی ئه‌و په‌یوه‌ندیانه‌ی له‌گه‌ڵ زه‌واهری ئه‌نجامداوه، ئه‌وا مورسی به‌خیانه‌تی نشیتمانی سزای له‌سێداره‌دانی بۆ ده‌رده‌كرێت.\nبه‌پێی زانیارییه‌كانی رۆژنامه‌ی دیار، په‌یوه‌ندیی ته‌له‌فۆنی یه‌كه‌می مورسی و زه‌واهری له‌باره‌ی پێكهێنانی سوپای ئازاد و هه‌ڵوه‌شانه‌وه‌ی سوپای میسر بووه، له‌پاڵ وتوێژ له‌باره‌ی چۆڵكردنی ناوچه‌ی سینا به‌ته‌واوی له هاوڵاتیانی میسر و جێبه‌جێكردنی پرۆژه هه‌شت ملیار دۆلاره‌كه‌ی له‌لایه‌ن ئیداره‌ی ئه‌مریكا و قه‌ته‌ر پشتیوانیی لێ كرابوو له‌به‌رامبه‌ر مانه‌وه‌ی ئیخوان له‌پۆستی ده‌سه‌ڵات.\nپه‌یوه‌ندی ته‌له‌فۆنی دووه‌می مورسی و زه‌واهری، به‌پێی رۆژنامه‌ی دیار چاپی لوبنان، له‌باره‌ی دروستكردنی شانه‌ی رێكخستنی هاوبه‌ش بووه له‌نێوان ئیخوان و قاعیده بۆ پاراستنی رژێمی ئیخوان له‌میسر، هه‌روه‌ك مورسی له‌به‌رامبه‌ر داوایه‌كی زه‌واهری، ژماره‌یه‌ك له‌ئه‌ندامانی رێكخراوی قاعیده‌ی ئازاد كردووه له‌گرتووخانه‌كانی میسر.\nپه‌یوه‌ندی سێیه‌م به‌پێی زانیارییه‌كانی رۆژنامه‌كه، مورسی به‌ڵێنی داوه به زواهری هیچ ئه‌ندامێكی قاعیده له‌میسر ده‌ستگییر نه‌كات، هه‌روه‌ك سه‌ربازگه‌ی هاوبه‌ش له‌نێوانیان بكه‌نه‌وه به‌مه‌به‌ستی راهێنان و مه‌شقكردنی جیهادییه‌كان.\nپه‌یوه‌ندیی ته‌له‌فۆنی چواره‌میش كه له‌كۆتای مانگی حوزه‌یران پێش كوده‌تای له‌كارلابردنی مورسی ئه‌نجامدرابوو، ریفاعه ته‌هتاوی و ئه‌سعه‌د شێخه و به‌رپرسی ئاسایشی سه‌رۆكایه‌تی میسر ئاگاداری بوون، مورسی داوای له زه‌واهری كردبوو، هێرش بكاته سه‌ر سوپا له سینا و پشتیوانی له شه‌رعیه‌تی ده‌سه‌ڵاته‌كه‌ی مورسی بكات و ئاژاوه بنێته‌وه له‌ناوخۆی وڵاتدا.\nڕێکه‌و 2013-11-16 13:30:30


خوێندنەوەیەکی شیکاری: بۆ (بالێی گایانە)ی ئارام خاچاتوریان چیرۆک، کارەکتەر و موزیکی کوردی، لە شاکارێکی جیهانیدا – ماڵپەڕی فەرمی ماملێ\nئاڵبۆمی زەمانە ١٩٩١\n29/03/2020 مەڵبەندئ هونەری ماملێgraphikurd\n(بالێی گایانە)ی “ئارام خاچاتوریان”\nنووسینی ئێثنۆمیوزیکۆلۆجیست (Ethnomusicologist): توانا حەمە\nلە ڕۆژانی کرنتینە و کۆڕۆنا\nلە قۆناغی خوێندنی پەیمانگای هونەرەجوانەکانمدا، یەکێک لەو باسانەی، کە لە یادەوەریمدا ماوەتەوە، ئەو باسە بوو، کە لە وانەی فۆلکلۆردا، لەزاری پڕۆفیسۆر د. عزدین مستەفاوە وەرگیرابوو، کە “لە ڕووسیا لە سەردەمی خوێندنی زانکۆییدا، دەچێت بۆ بینینی (سەمای گایانە)، لە کاتێکدا، کە لە رێبەری نمایشەکە دەڕوانێت، ئەوە دەبینێت، کە لە رێبەرەکەدا ئاماژە بەوە کراوە، کە خاچاتوریان بۆ نوسینی ئەم شاکارە سودی لە موزیکی کوردی وەرگرتووە”.\nلە راستیدا زانیارییەکانی زۆر سادە بوون، تەنانەت ئێمە لەو سەردەمەدا بە هۆی نەبوونی (تۆڕی ئەنتەرنیت، کتێب دەربارەی موزیک) وا تێگەیشتبووین، کە ئەم سەمایە تایبەتە بە (سەمای گا)، چونکە جگە لەو یادەوەریەی (دکتۆر عزەدین مستەفا) هیچ رونکردنەوەیەک لە سەر ئەم شاکارەکە نەدرا بوو. لە راستیدا زانیارییەکان زۆر کەم و پەراوێزی بوون، بەڵام ئەو کات وەک دەستکەوتێکی گەورە و بەنرخ بۆ موزیکی کوردی راڤەمان لەسەر بابەتەکە دەکرد.\nپاش نزیکەی حەڤدە ساڵ، لە ماوەی رابردوو بەهۆی گەڕان و لێكۆڵینەوەوە ئەکادیمیەکانمەوە، گەڕانم بۆ بابەتێك دەکرد، لە ناکاو ئەم باسەم کەوتەوە یاد و بەدواداچونێکی زۆرم لەسەر بابەتەکە کرد، کە دەمەوێت لە لێرەدا و لە نێو ئەم ووتارەمدا لەسەری بدوێم. لە هەمانکاتدا شیکاری بۆچونی تایبەت خۆم لە سەر لایەنە گرنگەکانی موزیکەکە و بایەخی بۆ موزیکی کوردی بخەمەڕوو.\n– ئارام خاچاتوریان کێیە؟\nئارام ئیلیچ خاچاتوریان لە ڕێکەوتی ٦/٦/ ١٩٠٣ لە شاری (تەفلیس)ی فرە کلتوری جۆرجیا، لە خێزانێکی ئەرمەنی لە دایک بووە. ئەو شاری تەفلیس بە نەقشی خەیاڵی موزیکی خۆی دەزانێت و دەڵێت:\n” تەفلیس شاری ئاواز خوێنەکان بوو، لە یادەوەری مندا بەو شێوەیە نەقشی خۆی هەڵکەندووە. ئەم شارە هەمووی ئاوازخوێن بوون، پیشەگەرەکانی لە گەرمەی کارکردندا، گۆرانییان دەچڕی، میوە فرۆشەکان، ماسی فرۆشەکان لەکاتی هاوارکردندا بە گۆرانییەوە کڕیارەکانیان بانگ دەکرد، ئێواران لەماڵەکانەوە دەنگی گۆرانی دەهات، لە هەموو گۆشەیەکی شارەوە نەسیمی موزیکت بەردەکەوت”. بە هۆکاری ئەوەی لە شارێکی لەم جۆرەدا ژیانی دەکرد، هەمیشە ماڵەکەیان پڕبووە، لە دەنگی گۆرانی پێکەوەیی و خۆی دەڵێت: “دایکم زۆر گۆرانی میللی ئەرمەنی و ئازەربایجانی لەبەر بوو، ڕۆژانە دەیژەنین و دەیچڕین، من هەرگیز گۆرانییەکانی دایککم لە بیرناچنەوە”.\nلە سەرەتاکانی تەمەنیدا باوکی پیانۆیەکی کۆن بۆ خاچاتوریانی کوڕی دەکرێت، تا دەست بەخوێندنی ئەم ئامێرە بکات، هەر ئەم پیانۆیە هۆکار بوو، ڕوو لە دنیای موزیک بکات. لە بەر حەزوو خولیاکانی بۆ فێربوون، هەر زۆر بەزووی تواناکانی لە نێو کەسە نزیکەکانی دەردەکەوێت. خاچاتوریان لە تەمەنی دە ساڵیدا لە پاڵ خوێندنی قوتابخانەیدا دەبێتە ئەندامی گروپێکی (موزیکی ئامێرە فودارەکان) تێیدا ترەمپێت دەژەنێ، لە هەمان کاتیشدا لە کۆڕی کڵیسادا وەک گۆرانیبێژ بەژداری لە خوێندنی گۆرانییە ئاینیەکاندا دەکرد. خاچاتوریان بۆ گەیشتن بە خەونە موزیکیەکانی لە تەمەنی ١٩ ساڵیدا و لە پایزی ساڵی دا، بە هاوکاری براکەی، کە (لە شاری مۆسکۆ خوێندکاری بەشی شانۆ بوو)، بۆ خوێندنی موزیک روو لە مۆسکۆ دەکات. لە هەمان ساڵدا لە پەیمانگای جینسن بۆ موزیک (Gnessin Musical Institute) وەردەگیرێت و لە سەر دەستی سێرگی بیچۆف دەست بەخوێندنی ئامێری چەلۆ دەکات. پاش تەواو کردنی خوێندن لە (جنسین)، لە کۆنسەرڤاتواری مۆسکۆ، لە سەر دەستی نیکۆلای میاسکۆفسیکی، دەست بەخوێندنی موزیکدانان دەکات. دوا بەدوای ئەم قۆناغە ئیدی وەک ناوێکی مەزنی نێو بواری موزیک، هاوشانی گەورە دانەرانی ڕووسی وەک: شوستاکۆفیچ و سێرگی پرۆکۆفیف دەردەکەوێت. ئەو خاوەنی دەیان شاکاری گەورەی موزیکیە، لە نێویاندا شاکاری (بالێی گایانە) بە یەکێک لە دیارترین شاکارەکانی دادەنرێت.\n– پوختەیەک دەربارەی (بالێی گایەنە):\nئەم بالێیە یەکێکە لە دیارترین شاکارەکانی مێژووی بالێی یەکێتی سۆڤیەتی جاران، کە لەلایەن دانەری ئەرمەنی (خاچاتوریان) دانراوە. سکۆری سەرەتایی ئەم کارە لە ساڵی ١٩٣٩ بە ناوی (خۆشییەکان) نووسراوە، پاش ئەوەی دواتر لە ساڵی ١٩٤١ پێداچوونەوەی پێداکراوە. چیرۆکی گایانە داستانێکی دڵدارییە، لە سەردەمی جەنگی جیهانی دوومدا، لە [*] کەڵخۆزێکی ناوچە شاخاوییە سنوورییەکانی نێوان ئەرمەنسستان و تورکیا ڕوویداوە. پاشان ئەم چیرۆکە لەلایەن (کۆنستانتین دێرژاڤین) دەنوسێرێتەوە و لەلایەن (نینا ئانیسیمۆڤا)ی هاوسەرییەوە کۆریۆگرافی بۆ دادەنرێت. لە ساڵی ١٩٤٢ بۆیەکەم جار لە هۆڵێکی بچووک لە شاری (پرم) نمایش کراوە. لە پای نوسین و نمایشی ئەم شاکارە خاچاتوریان خەڵاتی ستالینی پێبەخشراوە. کارەکتەری ئەم داستانە لە: کورد، ئەرمەن، ڕووس پێک دێت.\n– چیرۆکی (گایانە)\nپوختەی گایانە چیرۆکێکە لە یەکێک لە (کارگەیەکی پەموو) لە کەڵخۆزێکی ناوچە شاخاوییەکانی ووڵاتی ئەرمینیا ڕووداوە. گایانە کچێکی قەشەنگی نێو ئەو کارگەکەیە بووە، لەگەڵ (گیکۆ) کە پیاوێکی ناپەسەند و توڕە هاوسەرگیری دەکات. بەڵام (گایانە) بە رادەیەک ماندووی دەستی رەفتارەکانی(گیکۆ)ی هاوسەری بوو، هەمیشە لای هاوڕێکانی نێو کارگەکە سکاڵای دەکرد. تا بە هاوکاری ئەوان، کارێك بکەن کە (گیکۆ) کەمێک گۆڕانکاری بەسەر رەفتارە توند و شەڕەنگێزەکانی بهێنێت. کاتێ هاوڕێیانی (گایانە) گفتوگۆ لەگەڵ گیکۆ دەکەن، تا کەمێک گۆڕانکاری لە رەفتارەکانیدا بکات، بەڵام بەپێچەوانەوە (گیکۆ)، زۆر زیاتر لە جاران توڕەتر دەبێت. دواجار (کارگەی پەمووە)کە گڕ تێبەردەدات، هەر بەهۆی ئەم ئاگرەی نێو کارگەکەوە، تەواوی گوندەکە دەسوتێت.\nجوڵەکانی ئەم بالێیە، بەسەر چەند بەشێکدا دابەش بووە:\nجوڵەی (ئاگر) و (سەمای) شمشێر: تایبەتە بەو پەردە شانۆییەی کاتێک، کە (لێکۆڵەران) دێن و دەیانەوێت هۆکاری ئاگر کەوتنەوەکە بزانن، لەوێدا (گایانە) لە بەردەمی لێکۆڵەرەوان (گیکۆ) هاوسەری تۆمەت بار دەکات. پاشان (گیکۆ) مناڵە بچوکەکەی (گایانە) دەفڕێنێت و دەشارێتەوە. لە ناو ئەم پەردەیەدا، (فەرماندەیەکی سەربازی سوور) بەناوی (کازاکۆڤ) دێتە گوندەکە، تا هاوکاری گایانە بکات و منداڵەکەی بۆ رزگار بکات. بەڵام (گیکۆ) جارێکی تر ئازاری (گایانە) دەدات و هەڵدێت.\nلە کۆتا پەردەی ئەم بالێیەدا، (کازاکۆڤ)، (گیکۆ) لەناو دەبات.\nلە ناو ئەم بالێیەدا، چەند کارەکتەرێکی دیکە لەوانە:(ئارمین) برای (گایانە) و خۆشەویستەکەی (ئایشێ)، (کارین) و خۆشەویستەکەی بەناوی (نونێ) هەن. پاش ئەم ڕووداوانە (کازاکۆڤ) پەیوەندی خۆشەویستی لەگەڵ (گایانە) دروست دەکەن. لە کۆتا بەشدا، هاوسەرگیری دەکەن، لە هەمان کاتدا (ئارمین و ئایشێ) و (کارین و نونێ) بەیەک دەگەن و ئاهەنگێ دەگێڕن. لە نێو ئەم پەردەیەدا، دەستەی جیا جیای پیاوانی کلتورە جیاوازەکانی یەکێتی سۆڤیەتی بە سەمای میللی خۆیان نمایشی شادی و دلخۆشی خۆیان دەکەن. خاچاتوریان ئەم شاکارەی لە فۆرمی سویتدا داناوە.\nسویتی ژمارە یەک، لە شەش سەما پێک دێت: سەمای شمشێر، سەمای عائیشە، سەمای کچانی گوڵ، سەمای کوردی، ئاوازی لای لایە، سەمای گەنجە کوردەکان.\nسویتی ژمارە دوو، لە چوار سەما پێک دێت: سەمای رووسی، ئەندانتێ (ئەنترود کیسون)، ئەداگیۆی گایانە، سەمای ئاگر، واریاسیون ئارمن و سەمای لزگی.\n– پەیامی کارەکە:\nبە شێوەیەکی گشتی پەیامی ئەم بالێی و داستانە:\nزیاتر پەیامێکی سیاسی یەکێتی شۆڤیەتی لە پشتە و دەیەوێت بڵێت: “کارکتەری مرۆڤی رووس و یەکێتی سۆڤیەت دەبنە فریاد رەسی هەموو ئەم نەتەوە جیاوازانەی، کە دەچنە ناو بازنەی یەکێتیەکەوە”.\n– کاتی کارەکە:\nکاتی نمایشەکە (٢:٢٤) دوو کاتژمێر و بست و چوار خولەکە.\nبەسەر چوار پەردەدا دابەشکراوە.\nدوو فلوت، یەک پیکلۆ، دوو ئۆبۆ، هۆرنی ئینگلیزی، سێ کلانێت، سەکسیفۆنی ئاڵتۆ، دوو باسون، چوار هۆرن، سێ ترامپیت، ئالتۆ ترامێت، ترۆمبۆن، باس توبا، تیمپانی، پیرکەشن، سێگۆشە، تامبۆرین، ساید درەم، ڤایبرافۆن، چامس.\n– راڤەیەک بۆ موزیکی کوردی لە نێو بالێی (گایانە)دا:\nئاشکرایە گەلی کورد نەتەوەیەکی پەراگەندە و بێ دەوڵەتی دابەش بووی چەند جوگرافیاییەکی جیاوازە. جگە لە (ئێران، تورکیا، سوریا و عێراق). کورد لە زۆر شوێنی دیکەی جیهاندا هەن. بەگشتی یەکێتی سۆڤیەتی جاران و بە تایبەت لە رووسیا، جۆرجیا و ئەرمینیا رێژەیەکی بەرچاو کورد هەن.\nهەر لە نێو ئەم یەکێتیەدا نیمچە دەوڵەتی (کوردستانی سوور) وەکو هەرێمێکی ئۆتۆنۆمی لە ساڵی ١٩٢٣ لە ژێر فەرمانی یەکێتیەکە دامەزراوە. پایتەختەکەی ئەم هەرێمە کوردییە (لاچین) بوو. سنوری سیاسی و جوگرافیەکەی دەکەوێتە نێوان ئازەربایجان و ئەرمینیاوە، بەڵام لە ساڵی ١٩٢٩ بە فەرمانی یەکێتی سۆڤیەت و بە پلانێکی ئازەرییەکان و تورک، ئەم هەرێمە هەڵوەشایەوە و دەست بە راگواستنی خەڵکەکەی کرا. پاشان پلانی ڕێژەیی دانیشتوانی کورد لە سەد لە سەدەوە، بۆ کەمە نەتەوەیی کەم کرایەوە. بەم کەمە پاشخانە رۆشنبیرییەوە، لەوە دەگەیت بۆچی، کە دەڕوانیتە نێو ئەم شاکارە، ناوی سەماکان، لە خودی چیرۆکی ئەم بالێیە، کارەکتەری کورد و موزیکی میللی کوردی بوونی هەیە، بۆ چی هەر مرۆڤی کورد و موزیکەکەی کارەکتەری سەرەکی ئەم داستانەن؟!. تەواوی رووداوەکانی نێو ئەم چیرۆکە لە کۆمەڵگەی کشتوکاڵی (کەلخۆز)، کە دەورە و بەری ئەم کۆمەڵگەیە، کوردانی چیانیشینی رووسیا هەن، هەر خودی (گایانە) پاڵەوانی چیرۆکەکە و زۆرینەی کارەکتەرەکانی دی کوردن. هەر بۆیە ئەگەر بە وردی گوێ لە موزیکی کارەک بگریت، مۆتیڤ و تێما و رستە میلۆدی زۆر ئاشنا دەبیستی، ئەگەر بە دواداچونی پشتی داستانەکە نەکەیت، بێ چەند و چوون دەکەویتە گومانەوە، (ئەم میلۆدیانە گۆرانیبێژانی سەدەی رابردوو وەریان گرتووە)، بەڵام کاتێ ناوی (کورد) لە سەر جوڵەکانی ناو (بالێی)کە دەبینیت، ئەو گومانە کەمێک زوو دەڕەوێتەوە، چونکە خودی دانەرەکە وەک سەرچاوە ئاماژەی بەوە کردووە، کە سودی لە سەما و موزیکی کوردی وەرگرتووە. بەتایبەت لە ئاکتی چوارەمدا جوڵە و ناوی (سەمای کوردانە و گەنجانی کورد، ئایشی، لایلایە) بە تەواوەتی ناسنامەی موزیکی کوردی و هەڵپەرکێی لە نێو فۆرمی موزیکی دانراوی کلاسیکیدا، زۆر کوردانە خۆی نمایش دەکات.\nئەو تێما و میلۆدیانەی کە لە کارەکەدا بە ئاسانی دەیان ناسیتەوە، پێک دێن لە: (کەڤۆکێ) لە جوڵەی سەمای کوردانە گەنجانی کورد: تێما و ریتمی (کەڤۆکی) وەک دیارترین میلۆدی فۆلکلۆری کوردی دەبیستیت.\nبیسەری سەمای کوردانە بن:\nلە بەشی لایلایەدا: گۆرانی ( مریەم بۆکانی) یە:\n[ئەو مریەمەی من دەیزانم، بەردی بۆ بکیشم بەگیانم/ هێشتا منەتە بە گیانم، مریەمێ بۆکانی] دەبیستین.\nئەم میلۆدیە زیاتر بە دەنگی حەسەن زیرەک و سۆلۆی ڤایۆلینەکەی (میرزادە) پێی ئاشنا بووین، کە لە ساڵی ١٩٦٣ لە رادیۆی کرمانشان تۆماری کردووە. پاشان چەند هونەرمەندێکی دیکە لەوانە: (عەدنان کەریم)، میلۆدی ئەم کارەی بۆ (گۆرانی هەموو رۆژێ خۆر هەڵدێ) بەکارهێناوە، ئەو گۆرانییە بۆ تێکستێکی شانۆگەرییەکی (تیپی شانۆی پێشڕەو) ووتراوە، کاری موزیکەکەی لەلایەن (م. دلێر ئیبراهیم) بۆکراوە. هەروەها سەفین خەراجیانی بۆ گۆرانی (تۆ مەغریبی) سودی لەم کارەی خاچاتوریان وەرگرتووە. جگە لەوە ئەگەر وردتر گوێ لە سەمای ئایشێ یان سەمای شمشێر بگریت، زۆر مۆتیڤی کوردی و میلۆدی هاوبەشی نەتەوەکانی وەک ئەرمەن و ئازەری دەبیستیت.\n– ببیسەری “لایلایە”ـکە بە:\n– “مریەم بۆکانی”ـیەکەی “حەسەن زیرەک”ـش ببیسە:\n– لێرەدا ئەوەی جێی هەڵوەستەیە، کاتێک گوێ بیستی کارێکی ئەرمەنی و ئازەری دەبیت، ناکرێت بێ بەدوادا چوون و (بێ خوێندنەوەیەکی لایەنی میژووی، تیۆری و زانستی) هەر زۆر سادەیی بڕیار لەوە بدەیت، کە ئەم میلۆدییە کوردی نییە و گۆرانیبێژانی سەدەی رابردوو لە گەلانی دیکەوە بردوویانە، بە تەواوەتی بە مانا بازاڕییە کوردییەکەی نێو کایەی موزیکی و رۆشنبیری ئێمە هەمیشە دەڵێن: (دزیویانە). سەرەڕای ئەم لایەنە، لێرەدا پرسیارێک دێتە گۆڕێ: کەوابێ سەمای گایانە شاکارێکی کوردییە؟ بێ گومان نەخێر شاکارێکی ئەرمەنییە، بەڵام بەسود وەرگرتن لە مێلۆدی و میللی کوردی هاوبەشی نێوان ئازەر و ئەرمەن شاکارێکی موزیکی ئەرمەنی لەسەر بنیات نراوە.\nلێرەدا دەگەینە ئەو دەرئەنجامەی کە موزیکی کوردی توانای ئەوەی هەیە، شاکاری مەزنی جیهانی لەسەر بنیاتبنرێت، بەڵام تا ئێستا خودی موزسیانانی نەتەوەکەی خۆی، نەیانتوانیوە جگە لە ئاستی نێوخۆی (کارەکتەر و ناسنامەی موزیکی کوردی) لە فۆرمی موزیکی جیهانیدا بناسێنێت. نموونەی (گایانە) بەڵگەیەکە، کە گەلانی دراوسێی چۆن توانیویانە، ئەو کارە بۆ موزیکی کوردی بکەن. ئەمە وەڵامێکە بۆ ئەوانەی، کە هەمیشە بە کەم سەیری موزیکی کوردی دەکەن، باوەڕیان وایە، کە توانا ئەوەی نییە نوێگەری لەسەر بئافرێندرێت، موزیکی کوردی توانای نییە، لە فۆرمی جیاوازی دیدا کاری لەسەر بکرێت. کۆتا دەرەنجام: موزیکی کوردی خاوەن گەنجینەیەکی گەورەیە و هیچ گرفتێک لە توانا و کارەکتەری موزیکی کوردیدا بەدی ناکرێت، هێندەی ئێمە لە قەیرانی نەبوونی موزیکدانەری داهێنەری بیرفروان و قەیرانی موزسیانی داهێنەردا هێدی هێدی دەبێت پرسە بۆ ئایندەی موزیکی کوردی دابنێین.\n* تێبینی: لێرەدا ناوی سەرچاوەکان لێرەدا ئاماژە پێناکرێت، چونکە نوسینەکە لەگەڵ کۆ ووتارێکی دیکەمدا، کەمێک درێژتر لەم بەشە، چاپ دەکرێت. کۆمەڵگەی هەرەوەزی بەرهەمهێنانی کشتوکاڵی بوون، لە یەکێتی سۆڤیەتی جاراندا.\n: twana hama, ئارام خاچاتوریان, ئازەری, ئەرمەنی, توانا حەمە, حەسەن زیرەک, شانۆ, فارسی, کوردی


یەکێتی پۆستێک یەکلادەکاتەوە.. ناوەکەی ئاشکرابوو\nیەکێتیی نیشتمانیی کوردستان سەرۆکی فراکسیۆنەکەی لەپەرلەمان یەکلادەکاتەوە، پەرلەمانتارێکیش ناوی ئەو پەرلەمانتارە ئاشکرادەکات کە ئەو پۆستە وەردەگرێت و ڕاشیدەگەیەنێت: لەناوخۆماندا یەکلایدەکەینەوە".\nعەبدولناسڕ ئەحمەد، ئەندامی فراکسیۆنی یەکێتی لەپەرلەمانی کوردستان، بە SNNی ڕاگەیاند: پێشتر بێگەرد تاڵەبانی سەرپەرشتی فراکسیۆنی یەکێتی دەکرد، لەئێستاشدا کە پۆستی وەزاری وەرگرتووە، جەمال حەوێز ئەرکی سەرپەرشتی فراکسیۆنی گرتۆتە ئەستۆ.\nوتیشی:" لەناو فراکسیۆندا جەمال حەوێز وەک سەرۆک فراکسیۆن دیاریکراوە، ئەگەریشی ھەیە بکرێتە فەرمی، چونکە کۆدەنگی لەسەر ناوبراو ھەیە".\nسەبارەت بەیەکلاکردنەوەو دەستپێکردنی کارەکانی وەک سەرۆک فراکسیۆن، عەبدولناسڕ ئەحمەد ڕوونیکردەوە، "ئێمە لەڕۆژی ١ی ٩ ئەمساڵەوە دەست بەکارەکانمان دەکەین، ئەوکات جەمال حەوێز بەفەرمی دەکرێتە سەرۆکی فراکسیۆن، یاخود کەسێکی دیکە دیاریدەکرێت".\nئەو پەرلەمانتارەی یەکێتی ڕەتیشیکردەوە، ململانێ لەنێوان پەرلەمانتاران ھەبێت بۆ وەرگرتنی پۆستی سەرۆکی فراکسیۆن و ئاشکرایکرد: ھیچ شتێک لەنێوان پەرلەمانتارانی یەکێتی نییە تا ھەوڵی وەرگرتنی ئەو پۆستە بدرێت، چونکە ئەرکەکەی زیاترەو لەناوخۆشماندا کۆدەنگیمان ھەیە".\nهەفتە پێشتر - Aug 14 2019 10:19AM


وەزارەتی پێشمەرگە راگەیاندراوێكی بڵاوكردەوە\nلە حاجی ئۆمەران 15 تەن سێو گەڕێندرایەوە بۆ ئێران\nده‌وه‌ن نه‌وزاد: 26 ڕۆژه دایك و باوكم نه‌بینیوه و زۆر بیریان ده‌كه‌م\nبه‌وێنه.. چۆنیه‌تیی ئاماده‌كردنى گیاى به‌هاریی ئەسلێرك\nئاگادارییەک له‌باره‌ى دابەشکردنی مووچەی خاوەن پێداویستییە تایبەتەکانی گەرمیان بڵاو ده‌كرێت…\nفراکسیۆنی پارتی راگەیاندراوێکی لەبارەی کرێنشینانی هەرێمی کوردستان بڵاو کردەوە\nهۆشەنگ 04/12/2019 - 22:44 بڵاوکراوەتەوە لە كوردستان\nپێش كەمێك وەزارەتی پێشمەرگەی حكومەتی هەرێمی كوردستان لە راگەیاندراوێكدا بڵاوی كردەوە كە ئەمشەو تیرۆریستانی داعش هێرشیان کردووەتە سەر فەوجێکی لیوای سێی پیادەی هێزی پێشمەرگە له سنووری كوڵه‌جۆ (میحوەری گەرمیان)، هەر زوو لەلایەن هێزه‌كانی پێشمه‌رگه وەڵام درانەوە و بە توندی لێیان هاتوونه‌ته ده‌ست و په‌لاماره‌كه‌یان تێكشكاندووه.\nراگەیاندراوەكە ئاماژەی بەوە داوە كە خەڵکی کوردستان دڵنیا دەکەنەوە هێزه‌كانی پێشمه‌رگه له ئاماده‌باشی تەواودان بۆ پاراستنی خەڵک و خاکی کوردستان و لەناوبردنی تیرۆر و تیرۆریستان.\nهەروەها دەڵێ لە ماوەی رابردوودا، چەندین جار هۆشداریان داوە لەسەر گەشەسەندن و سەرهەڵدانەوەی داعش لە چەندین ناوچەی جیاوازەوە، ئەو رووداوانەی ئێستەش هۆشدارییەکانیان پشتڕاست کردەوە، کە بە ڕای گشتی و هاوپەیمانانیان دابوو.\nوەزارەتی پێشمەرگەی حکومەتی هەرێمی کوردستان لە كۆتاییدا داوا لە هاوپەیمانان دەکات کۆمەک و پشتگیری و هەماهەنگیان لەگەڵ وەزارەت و هێزەکانی پێشمەرگە زیاتر و چڕتر بکەنەوە، بۆ ئەوەی رێگە لە پەرەسەندن و تەشەنەکردنی ئەو هێزە تیرۆریستیە بگیرێت.\nهەولێر.. تووشبوویەکی ڤایرۆسی کۆرۆنا نەخۆشخانەی جێهێشت\nپەرلەمانتارێکی فراکسیۆن پارتی: ئەو پەرلەمانتارانەی ئاڵۆزیی دروست دەکەن مەبەستیانە خانەنشینی بیانگرێتەوە\nخشتەی پلە بەرزکردنەوەی ئەفسەرانی پێشمەرگە بڵاو دەکرێتەوە\nسێ دز و قۆڵبڕی دوكانەكانی هەولێر دەستگیر كران\nنووسینگەی وەزیری دارایی و ئابووریی هەرێمی كوردستان ڕوونكردنەوەیەكی بڵاوكردەوە\nنرخی نەوت بەرز دەبێتەوە.. نرخی هەر بەرمیلێک نەوتی برێنت ١١.٦…\nکۆرۆنا قەیرانی قاوە لە بازاڕەکانی جیهاندا بەدوای خۆیدا دەهێن…\nله هه‌ولێر دوو كه‌سى دیكه تووشى په‌تاى كۆرۆنا بوون\nئاگادارییەکی گرنگ لە وەزارەتی تەندروستییەوە


05 | تشرینی دووه‌م | 2017 | PUK CENTRAL COUNCIL\nئاماری ڕوداوو کارو چالاکییەکانی مانگی ڕابردوی بەڕێوەبەرایەتی پۆلیسی سلێمانی راگەیەندرا\nیه‌ك شه‌ممه, تشرینی دووه‌م 5, 2017 1:14 pm کوردستان 0\nبەڕێوەبەرایەتی پۆلیسی پارێزگای سلێمانی ئاماری ڕوداوو کارو چالاکییەکانی مانگی (10) ئۆکتۆبەر، بڵاودەکاتەوە. لە راگەیەندراوێکی بەرێوەبەرایەتی پۆلیسی سلێمانی کە وێنەیەکی لەبەردەستی PUKcc یە ،بەهاناوەچون ٣٣٠ حاڵەت و گەیاندنی کەسانی نەخۆش بەنەخۆشخانە 3 حاڵەت و تەقەکەری دەستگیرکراو ٨ حاڵەت و دەستبەسەرداگرنی 23 …\nھەدەپە لە ساڵیادی دەستگیرکردنی سەڵاحەدین دەمیرتاش و پەرلەمانتارەکانیدا راگەیەندراوێکی بڵاو کردەوە\nیه‌ك شه‌ممه, تشرینی دووه‌م 5, 2017 1:03 pm پارتە سیاسییەکان 0\nپارتی دیموکراتی گەلان ( ھەدەپە) لە ساڵیادی دەستگیرکردنی سەڵاحەددین دەمیرتاش ھاوسەرۆکی گشتی پارتەکەیان و پەرلەمەنتارانی تری ھەدەپە، ڕاگەیەندراوێکی بڵاوکردەوە.لیژنەی بەڕێوەبەریی ناوەندی ( ھەدەپە) بەھۆی تێپەڕبوونی سالێک بەسەر دەستگیرکردنی ھاوسەرۆکانی گشتی و پەرلەمەنتارانی ھەدەپە ڕاگەیەندراوێکی بلاوکردەوە، …\nپۆلیسی فیدراڵی دڵنیایی دەدات ھیچ جموجۆڵێک لە ھێڵەکانی تەماسی نێوان پێشمەرگە و سوپای عێراق نییە\nیه‌ك شه‌ممه, تشرینی دووه‌م 5, 2017 12:30 pm عیراق 0\nفەرماندەی پۆلیسی فیدراڵی عێراقی رایدەگەیەنێت ھێزە عێراقییەکان زۆربەی ئەو گوندانەی ناوچە دابرێنراوەکان کە لەم دواییەدا ھێزە عێراقییەکان دووبارە لێی جێگیر کران ، چۆل کراون. فەریق “رائد شاکر جەودەت “فەرماندەی پۆلیسی فیدرالی عێراقی راگەیاند ھیچ جموجۆڵێکی نائاسایی لە ھێڵەکانی تەماسی نێوان پێشمەرگە و ھێزە …\nژووری بازرگانی سلێمانی: سبەینێ دەروازەی سنوری پەروێزخان دەکرێتەوە\nیه‌ك شه‌ممه, تشرینی دووه‌م 5, 2017 10:40 am کوردستان 0


ئه‌نجوومه‌نی ئاسایش ئه‌ركی نوێنه‌رایه‌ته‌یی نه‌ته‌وه یه‌كگرتووه‌كان له‌ئه‌فغانستان بۆ ماوه‌ی شه‌ش مانگ درێژكرده‌وه Speda Tv\nئه‌نجوومه‌نی ئاسایش ئه‌ركی نوێنه‌رایه‌ته‌یی نه‌ته‌وه یه‌كگرتووه‌كان له‌ئه‌فغانستان بۆ ماوه‌ی شه‌ش مانگ درێژكرده‌وه\nحه‌سه‌ن فه‌یسه‌ل 18/09/2021 - 10:28 بڵاوکراوەتەوە لە جیهانی\nئه‌نجوومه‌نی ئاسایشی نێوده‌وڵه‌تی، بڕیاریدا ئه‌ركی نوێنه‌رایه‌ته‌یی نه‌ته‌وه یه‌كگرتووه‌كان له‌ئه‌فغانستان بۆ ماوه‌ی شه‌ش مانگ درێژ بكرێته‌وه.\nدوای ئه‌وه‌ی داهاتووی نوێنه‌رایه‌تی نه‌ته‌وه یه‌كگرتووه‌كان له‌ئه‌فغانستان له‌گه‌ڵ كۆنتڕۆڵكردنی ئه‌و وڵاته له‌لایه‌ن تاڵیبانه‌وه كه‌وتبوویه ژێر پرسیاره‌وه، ئه‌نجوومه‌نی ئاسایشی نێوده‌وڵه‌تی ئه‌ركه‌كه‌ى بۆ ماوه‌ی شه‌ش مانگ درێژ كرده‌وه.\nئه‌نجوومه‌نی ئاسایشی نێوده‌وڵه‌تی له‌بڕیاره‌كه‌دا، جه‌ختی له‌سه‌ر درووستكردنی حكوومه‌تێكی گشتی له‌ئه‌فغانستان وبه‌نوێنه‌رایه‌تی هه‌موولایه‌ك كه‌به‌تایبه‌تی نوێنه‌رایه‌تی ژنان تێدا به‌شێوه‌یه‌كی یه‌كسان ده‌بێت كرده‌وه وداوایكرد كه‌رێز له‌مافه‌كانی ژنان، منداڵانی كچ وكه‌مایه‌تییه‌كان بگیرێت.\nداوایكردوه: هاوكارییه مرۆییه‌كان به‌شێوه‌یه‌كی سه‌لامه‌ت وبه‌بێ ئاسته‌نگ بگاته سه‌رجه‌م لایه‌نه‌كان و رایگه‌یاند: ده‌بێت خاكی ئه‌فغانستان له‌لایه‌ن هیچ وڵاتێكه‌وه بۆ ئه‌نجامدانی هێرشی تیرۆریستی، پلاندانان بۆ كرداری تیرۆریستی، پاڵپشتی كردنی تیرۆر، له‌خۆگرتنی تیرۆریستان و راهێنانی تیرۆریستان به‌كارنه‌هێندرێت.\nنوێنه‌رایه‌تی نه‌ته‌وه یه‌كگرتووه‌كان بۆ پێشكه‌ش كردنی هاوكاری له‌ئه‌فغانستان، له‌ساڵی 2002وه له‌و وڵاته له‌ئه‌ركدان.